stanford-oval/wikipedia huggingface dataset:
Ašura

| Ašura> عاشوراء‎ ʻĀshūrā’ |
| --- | --- |

Tyyppi:  islamilainen pyhäpäivä
Vietetään:  muharram-kuun 10. päivä
Järjestämistiheys:  vuosittain
Liittyy:  Husain ibn Alin kuolema, šiialaisuus
Ašura on islamilaisen kalenterin ensimmäisen kuukauden, muharramin, 10. päivän nimi. Šiialaiset juhlivat ašuraa kolmannen imaamin ja profeetta Muhammedin tyttärenpojan Husain ibn Alin kuoleman muistojuhlana. Husainin kerrotaan kuolleen Karbalan taistelussa länsimaisen kalenterin vuonna 680. Myös sunnit voivat juhlia ašuraa paastoamalla.
Karbalan murhenäytelmän muisteleminen on toistuva, vuoden tärkein tapahtuma šiialaisille. Kymmenen päivää kestävää sureminen huipentuu viimeisen päivän ašura-juhlaan. Šiialaiset muistelevat tapahtumaa kulkuein, suruliputuksin ja marttyyrinäytelmin. Šiialaiset juhlivat ašuraa lyömällä itseään esimerkiksi rintaan surumusiikin tahdissa. Juhlan äärimmäisimmissä muodoissa juhlijat ruoskivat itseään ja viiltelevät otsaansa samaistuakseen Husseinin kärsimyksiin.
Iranissa juhla ulottuu usealle päivälle, ja siihen liittyy taistelua koskevien runsaiden perimätietojen kertominen jälkipolville pienissä kodikkaissa illanvietoissa, joita varakkaat kansalaiset tarjoavat naapuristolleen. Ilmaista ruokatarjoilua (nazri) on järjestetty myös kaduille ja moskeijoihin. Yksi päivä omistetaan naisten kärsimyksien muistelemiseen.
Ašuran yhteydet pääsiäisen viettoon

Myös sunnit juhlivat ašuraa, ja tekevät sen paastoamalla yhdestä kolmeen päivään 9., 10. ja 11. muharram-kuuta. Juhlalla on suora historiallinen yhteys juutalaisten pääsiäiseen. Kuuden kirjan kokoelma sisältää useita haditheja aiheesta. Al-Bukharin seuraava hadith kertoo juhlan säätämisestä:
"Kun profeetta saapui Medinaan, juutalaiset viettivät Ašura-paastoa (10. Muharramkuuta) ja sanoivat: tämä on se päivä, jolloin Mooses voitti Faraon. Tämän johdosta profeetta sanoi kumppaneilleen: teillä (muslimeilla) on suurempi oikeus juhlia Mooseksen voittoa kuin heillä, paastotkaa siis tänä päivänä."
Kun sunnien ašura-juhla liittyy historiallisesti juutalaisten pääsiäiseen, šiiojen ašura-juhlassa näkyy mytomorfisia yhteyksiä myös kristilliseen pääsiäiseen. Husainin hahmo vastaa kristinuskon Jeesusta. Ašurajuhlassa keskitytään Husainin kärsimyskokemuksiin tavalla, joka muistuttaa Jeesuksen kärsimyksiä pääsiäisenä. Husainin kuolema sisältää jopa pelastussanoman: Husain ja hänen äitinsä Fatima saivat oikeuden puhua kaikkien šiiojen puolesta Viimeisellä tuomiolla. Yksi Husainin kuoleman johdosta vuodatettu kyynel voi pelastaa ihmisen Helvetin tulelta. Tämä vastaa kristillistä ajatusta lunastuksesta Jeesuksen ristinkuoleman kautta. Šiialaisessa ikonografiassa Husain on Kristusta muistuttava, ihannoitu hahmo.
Historia

Tiedot Karbalan taistelusta perustuvat 800-luvulla tallennettuihin tarinoihin, eikä itse taistelusta tai sen päähenkilöistä ole löydetty aikalaistietoa tai arkeologisia jälkiä. Taistelun kuvaus erilaisine vaiheineen on kuitenkin osa islaminuskoa.
Ašura-juhlan vieton samoin kuin ghadir-khumm -juhlan aloitti šiialainen buijidien dynastia. Iranissa 1500- ja 1600-luvuilla hallinneet šiialaiset safavidit elvyttivät ne kansanomaisina uskonnollisina juhlina.
Wikimedia Commonsissa on kuvia tai muita tiedostoja aiheesta .
Ašurakulkue Teheranissa, Iranissa 2010
Ašura-kulkue Syyriassa vuonna 2017. Osallistujat lyövät itseään tahdissa muistellessaan Husainin kärsimyksiä.
Ashura-juhlan viettoa Syyriassa 2017
Suihkulähde on värjätty verenpunaiseksi muistojuhlassa Iranissa 2009
Lego Star Wars II: The Original Trilogy

| Lego Star Wars II: The Original Trilogy |
| --- | --- |

Kehittäjä:  Traveller’s Tales Amaze Entertainment (DS, GBA)
Julkaisija:  LucasArts Feral Interactive (OS X)
Säveltäjä:  David Whittaker
Pelisarja:  Lego Star Wars
Julkaistu:  EU 11. syyskuuta 2006NA 12. syyskuuta 2006AUS 15. syyskuuta 2006 PlayStation 2NA 12. syyskuuta 2006EU 15. syyskuuta 2006 Nintendo DSEU 11. syyskuuta 2006NA 12. syyskuuta 2006AUS 15. syyskuuta 2006 PlayStation PortableNA 12. syyskuuta 2006AUS 15. syyskuuta 2006EU 10. marraskuuta 2006 Xbox 360EU 11. syyskuuta 2006NA 12. syyskuuta 2006 OS XWW 2007
Lajityyppi:  toimintaseikkailupeli
Pelimuoto:  yksinpeli, kaksinpeli
Ikäluokitus:  PEGI: 3 ESRB: E  Virheellinen ESRB-arvo
Alusta:  Mac OS X, Game Boy Advance, Nintendo DS, Nintendo GameCube, PlayStation 2, PlayStation Portable, Windows, Xbox, Xbox 360
Jakelumuoto:  DVD, UMD, optinen levy, pelimoduuli
Lisää peliartikkeleitaVideopelien teemasivulla
Infobox OK  : 
Lego Star Wars II: The Original Trilogy on Traveller’s Talesin kehittämä ja LucasArtsin julkaisema toimintaseikkailupeli. Peli on julkaistu vuonna 2006 Game Boy Advance, Nintendo DS, Nintendo GameCube, PlayStation 2, Windows, Xbox ja Xbox 360 -alustoille.
Peli jatkaa edeltävänä vuotena ilmestyneen ja yllättäen kassamenestykseksi osoittautuneen Lego Star Wars: The Video Gamen jalanjäljissä. 
Peli perustuu George Lucasin luomaan Tähtien sota -elokuvasarjaan.
Juoni

Peli seuraa alkuperäisen Tähtien sota -trilogian tarinaa esikuviaan muistuttavien lego-minihahmojen näyttelemänä. Tehtävänä on kulkea koko tarina läpi ja kerätä kolikoita klassisten tasohyppelypelien tyyliin. Matkan aikana pelaaja joutuu myös rakentamaan lukuisia legorakennelmia, kuten siltoja ja koneistoja. Uutta pelissä on esimerkiksi käsin rakennettavat lego-rakennelmat, jotka olisi ensimmäisessä Lego Star Warsissa joutunut rakentamaan vain "Voiman" avulla. Toinen uusi ominaisuus on kultaiset palikat, joita saa keräämällä kaikki Minikit-kanisterit tietyssä kentässä, täyttämällä kentän True Jedi -mittarin tarina- ja vapaa peli -muodoissa, ja läpäisemällä kentän tarinamuodossa. Jokaiseen kenttään on myös piilotettu Power Brick (voimapalikka), joita keräämällä saat avattua ostettavia ekstroja. Pelissä on myös ensimmäistä kertaa hahmonluontitila, jossa pelaaja voi luoda omat hahmot yhdistelemällä varsinaisten hahmojen osia keskenään.
Pelimuodot

Story (Tarina): Tämä on ensimmäinen pelattava pelimuoto. Läpäise kenttä tietyillä hahmoilla elokuvan juonen mukaisesti.
Free Play (Vapaapeli): Voit palata läpäisemääsi kenttään keräämään kaikki minikit-kanisterit ja löytämään punainen voimapalikka.
Superstory (Supertarina): Pelaajan pitää läpäistä episodin kaikki kentät alle tunnissa ja kerätä vähintään 100 000 legonuppia.
Character Bonus (Hahmobonus): Viidessä minuutissa pelaajan pitää kerätä miljoona legonuppia.
Minikit Bonus (Pienoismallibonus): Viidessä minuutissa pelaajan pitää kerätä miljoona legonuppia minikit-pienoismallien avulla.
Bounty Hunter Missions (Palkkionmetsästäjätehtävät): Kun pelaaja on ostanut kaikki palkkiometsästäjahahmot (ne hahmot, jotka pystyvät käyttämään lämpöräjähteitä), kymmenen palkkionmetsästäjätehtävää aukeavat. Näissä pelaajan pitää löytää tietty hahmo tietystä kentästä kolmessa minuutissa.
Aiheesta muualla

Lego Star Wars II: The Original Trilogy MobyGamesissa (englanniksi)
Pelin viralliset nettisivut (englanniksi)
Lego Star Wars II: The Original Trilogy Jedipediassa
Tähtien sota -videopelit
| --- | --- |
Toiminta:  The Empire Strikes Back (1982)  Return of the Jedi: Death Star Battle  Return of the Jedi: Ewok Adventure  Jedi Arena  Star Wars (1987)  Star Wars (1991)  Droids  The Empire Strikes Back (1992)  Super Star Wars  Super Star Wars: The Empire Strikes Back  Rebel Assault  Super Star Wars: Return of the Jedi  Shadows of the Empire  Rebel Assault II: The Hidden Empire  Masters of Teräs Käsi  Rogue Squadron  Demolition  Episode I: Battle for Naboo  Starfighter  Rogue Squadron II: Rogue Leader  Jedi Starfighter  The Clone Wars (2002)  Apprentice of the Force  Bounty Hunter  The New Droid Army  Rogue Squadron III: Rebel Strike  Flight of the Falcon  Kinect  Attack Squadrons (peruttu) 
Toimintaseikkailu:  Yoda Stories  Episode I: The Phantom Menace  Episode I: Jedi Power Battles  Episode I: Obi-Wan's Adventures  Obi-Wan  Episode II: Attack of the Clones  Lego Star Wars: The Video Game  Episode III: Revenge of the Sith  Lego Star Wars II: The Original Trilogy  Lethal Alliance  Lego Star Wars: The Complete Saga  The Force Unleashed  The Clone Wars – Jedi Alliance  The Clone Wars – Lightsaber Duels  The Clone Wars – Republic Heroes  The Force Unleashed II  Lego Star Wars III: The Clone Wars  1313 (peruttu)  Disney Infinity 3.0  Lego Star Wars: The Force Awakens  Jedi: Fallen Order  Lego Star Wars: The Skywalker Saga  Jedi: Survivor  Outlaws 
Ajopelit:  Episode I: Racer  Racer Arcade  Super Bombad Racing  Racer Revenge 
Roolipelit:  Galaxies  Knights of the Old Republic  Knights of the Old Republic II: The Sith Lords  The Old Republic  Uprising  Galaxy of Heroes 
Simulaatiopelit:  X-Wing  TIE Fighter  X-Wing vs. TIE Fighter  X-Wing Alliance  Droid Works  Squadrons 
Strategia:  Rebellion  Force Commander  Galactic Battlegrounds  Empire at War Forces of Corruption 
Ensimmäisen persoonan ammunta:  Dark Forces  Jedi Knight: Dark Forces II  Jedi Knight II: Jedi Outcast  Jedi Knight: Jedi Academy  Republic Commando 
Kolmannen persoonan ammunta:  Battlefront (2004)  Battlefront II (2005)  Battlefront: Renegade Squadron  Battlefront: Elite Squadron  Battlefront (2015)  Battlefront II (2017) 
Pulmapelit:  Angry Birds Star Wars  Angry Birds Star Wars II
Golden Foot

Italialainen Francesco Totti on viimeisin voittaja.
Golden Foot eli Kultainen jalka -palkinto on vuosittain jaettava palkinto, joka myönnetään ansioituneelle jalkapalloilijalle. Kriteereinä ovat vähintään 29 vuoden ikä ja menestys sekä yksilö- että seurajoukkuetasolla. Voittajan on myös nautittava kunnioitusta sekä kannattajien että jalkapalloammattilaisten keskuudessa. Palkintoa on jaettu vuodesta 2003. Palkinto jaetaan gaalaillassa, jossa myös kerätään rahaa AIDSin vastaiseen työhön. Gaalassa myönnetään myös palkinto uransa lopettaneille, ansioituneille pelaajille. Palkinnon myöntää World Champion Club Ltd -niminen järjestö. Jokaisen voittajan jalanjälki ikuistetaan Monacossa sijaitsevalle ”Mestareiden kävelykadulle”.
Voittajat

Portugalilainen Luís Figo on ollut ehdolla seitsemästi, joka on eniten kaikista pelaajista yhdessä David Beckhamin kanssa.
Hagenow

| Hagenow |
| --- | --- |

 lippu:  vaakuna
 Hagenow
 Koordinaatit: 53°26′N, 11°12′E 
Valtio:  Saksa
Osavaltio:  Mecklenburg-Etu-Pommeri
Piirikunta:  Ludwigslust-Parchim
Pinta-ala:  
 – Kokonaispinta-ala:  67,47 km²
Korkeus:  24 m
Väkiluku (2018):  12 137
 – Väestötiheys:  180 as./km²
Postinumero:  19230
Suuntanumero(t):  03883
 
 Hagenow.de 
Infobox OKVirheellinen NIMI-arvo: 
Hagenow’n sijainti Ludwigslust-Parchimin piirikunnassa. Pienemmässä kuvassa Ludwigslust-Parchimin sijainti Mecklenburg-Etu-Pommerin osavaltiossa.
Hagenow on kaupunki Ludwigslust-Parchimin piirikunnassa Mecklenburg-Etu-Pommerin osavaltiossa Pohjois-Saksassa. Se sijaitsee noin 95 kilometriä Rostockista lounaaseen ja noin 80 kilometriä Hampurista itään.
Maantiede

Hagenow sijaitsee Hampurin metropolialueen itäosassa ja Mecklenburg-Etu-Pommerin osavaltion lounaisosassa. Kaupungin halki virtaa Schmaarjoki, joka on Elben sivujoki.
Historia

Varhaisin asiakirjamaininta Hagenow’sta on 1190-luvulta muodossa Hachenowe. Paikkakunnasta on maininta kaupunkina jo vuodelta 1370, mutta täydet kaupunkioikeudet se sai vasta 1754. Hagenow’ta kohtasivat tuhoisat kaupunkipalot vuosina 1538, 1748 ja 1766. Se oli 1900-luvulle asti tyypillinen maanviljelijöiden ja käsityöläisten kaupunki. 1900-luvun taitteessa asukkaita oli runsaat 4 000. Hagenow’n rautatieasema Bahnhof Hagenow Land avattiin syksyllä 1846.
Toisen maailmansodan jälkeen Hagenow jäi Neuvostoliiton miehitysvyöhykkeelle ja siten osaksi DDR:ää. Virallisesti venäläisjoukot poistuivat 1992.
Hagenow’n arkkitehtonisia nähtävyyksiä ovat muun muassa vesitorni Städtischer Wasserturm Hagenow. Punatiilinen torni rakennettiin 1905–1908, ja se on 28 metriä korkea. Hagenow’n uusgoottilainen kirkko on 1870-luvulta.lähde?
Talous

Hagenow’ssa on runsaasti elintarviketeollisuutta. Kaupungissa sijaitsee muun muassa elintarvikevalmistaja Carl Kühne KG:n tuotantolaitos. Hagenow sijaitsee Bundesautobahn 24:n (Hampuri–Berliini) varrella. Paikallisliikenne järjestyy Bundesstraße 321:n välityksellä. Hagenow’n rautatieasemalta on suora yhteys Hampuriin ja Schweriniin.
Aiheesta muualla

Kuvia tai muita tiedostoja aiheesta Hagenow Wikimedia Commonsissa
Hagenow, Mecklenburg-Etu-Pommeri, Saksa  — Sunrise, Sunset, and Daylength
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa  Israel  Yhdysvallat 
Maantieteelliset:  MusicBrainz area
Mitsubishi L200

Mitsubishi L200 on Mitsubishi Motorsin vuodesta 1978 lähtien valmistama lava-automalli. Kotimaassaan Japanissa malli tunnettiin aluksi Mitsubishi Forte -nimisenä, mutta vuonna 1991 nimeksi vaihtui Mitsubishi Strada. Autolla on eri markkinoilla ollut useita eri mallinimiä, ja sitä on myyty myös Chrysler-, Dodge- ja Ram-merkkisenä.
Mitsubishi L200 I (1978–1986)

| Mitsubishi L200 I |
| --- | --- |

Valmistustiedot
Valmistusmaa:   Japani
Valmistaja:  Mitsubishi Motors
Valmistusvuodet:  1978–1986
Muut nimet:  Chrysler D-50 Chrysler L200 Express Dodge D-50 Dodge Ram 50 Mitsubishi Forte Mitsubishi Mighty Max Plymouth Arrow Truck
Korimalli:  2-ovinen lava-auto
Seuraaja:  Mitsubishi L200 II
Iskutilavuus:  1,6–2,6 l
Polttoaine:  bensiini diesel
Vetotapa:  takaveto neliveto
Vaihteisto:  4-vaihteinen manuaali 5-vaihteinen manuaali
Ensimmäisen sukupolven L200 esiteltiin Japanissa vuonna 1978 Mitsubishi Forte -nimisenä. Yhdysvalloissa mallia myytiin Mitsubishin yhteistyökumppani Chrysler Corporationin kautta Dodge Ram 50- ja Plymouth Arrow Truck -nimillä.
Mitsubishi L200 II (1986–1996)

| Mitsubishi L200 II |
| --- | --- |

Valmistustiedot
Valmistusmaa:   Brasilia  Filippiinit  Japani  Portugali
Valmistaja:  Mitsubishi Motors
Valmistusvuodet:  1986–1996
Muut nimet:  Dodge Ram 50 Mitsubishi Colt Mitsubishi Cyclone Mitsubishi Mighty Max Mitsubishi Strada Mitsubishi Triton
Korimalli:  2-ovinen lava-auto 4-ovinen lava-auto
Edeltäjä:  Mitsubishi L200 I
Seuraaja:  Mitsubishi L200 III
Iskutilavuus:  2,0–3,0 l
Polttoaine:  bensiini diesel
Vetotapa:  takaveto neliveto
Vaihteisto:  5-vaihteinen manuaali 4-vaihteinen automaatti
Toisen sukupolven L200 esiteltiin vuonna 1986, mutta sitä ei myyty Japanin markkinoilla ennen vuotta 1991, jolloin se esiteltiin Mitsubishi Strada -nimisenä. Australiassa mallin nimeksi tuli Mitsubishi Triton, Etelä-Afrikassa sitä puolestaan myytiin Mitsubishi Coltina ja Thaimaassa Cyclonena.
Mitsubishi L200 III (1996–2006)

| Mitsubishi L200 III |
| --- | --- |

Valmistustiedot
Valmistusmaa:   Brasilia  Filippiinit  Japani
Valmistaja:  Mitsubishi Motors
Valmistusvuodet:  1996–2006
Muut nimet:  Mitsubishi Colt Mitsubishi Cyclone Mitsubishi Magnum Mitsubishi Storm Mitsubishi Strada Mitsubishi Strakar
Korimalli:  2-ovinen lava-auto 4-ovinen lava-auto
Edeltäjä:  Mitsubishi L200 II
Seuraaja:  Mitsubishi L200 IV
Teknisesti samankaltaisia:  Mitsubishi Pajero Sport I
Iskutilavuus:  2,0–3,0 l
Polttoaine:  bensiini diesel
Vetotapa:  takaveto neliveto
Vaihteisto:  5-vaihteinen manuaali 4-vaihteinen automaatti
Kolmannen sukupolven L200 esiteltiin vuonna 1996. Portugalissa sitä myytiin nimellä Mitsubishi Strakar. Malliin perustuu myös katumaasturimalli Mitsubishi Pajero Sport.
Mitsubishi L200 IV (2005–2014)

| Mitsubishi L200 IV |
| --- | --- |

Valmistustiedot
Valmistusmaa:   Brasilia  Etelä-Afrikka  Thaimaa
Valmistaja:  Mitsubishi Motors
Valmistusvuodet:  2005–2014
Muut nimet:  Mitsubishi Hunter Mitsubishi Sportero Mitsubishi Strada Mitsubishi Strada Triton Mitsubishi Strakar
Korimalli:  2-ovinen lava-auto 4-ovinen lava-auto
Edeltäjä:  Mitsubishi L200 III
Seuraaja:  Mitsubishi L200 V
Teknisesti samankaltaisia:  Mitsubishi Pajero Sport II
Iskutilavuus:  2,4–3,5 l
Polttoaine:  bensiini diesel
Vetotapa:  takaveto neliveto
Vaihteisto:  5-vaihteinen manuaali 4-vaihteinen automaatti 5-vaihteinen automaatti
Neljännen sukupolven L200 esiteltiin vuonna 2005. Indonesiassa sen nimenä oli Mitsubishi Strada Triton ja Israelissa Mitsubishi Hunter. Autosta oli jälleen saatavana katumaasturiversio Mitsubishi Pajero Sport.
Mitsubishi L200 V (2014–)

| Mitsubishi L200 V |
| --- | --- |

Valmistustiedot
Valmistusmaa:   Brasilia  Thaimaa
Valmistaja:  Mitsubishi Motors
Valmistusvuodet:  2014–
Muut nimet:  Mitsubishi Strada Mitsubishi Strada Triton Mitsubishi Strakar Ram 1200
Korimalli:  2-ovinen lava-auto 4-ovinen lava-auto
Edeltäjä:  Mitsubishi L200 IV
Teknisesti samankaltaisia:  Fiat Fullback Mitsubishi Pajero Sport III
Iskutilavuus:  2,2–2,5 l
Polttoaine:  bensiini diesel
Vetotapa:  takaveto neliveto
Vaihteisto:  5-vaihteinen manuaali 6-vaihteinen manuaali 5-vaihteinen automaatti 6-vaihteinen automaatti
Viidennen sukupolven L200 esiteltiin vuonna 2014. Euroopassa sitä on myyty Mitsubishi-merkkisen version lisäksi myös Fiat Fullback -nimellä, sekä Etelä-Amerikassa ja Lähi-idässä Ram 1200 -nimisenä. Malliin perustuu jälleen katumaasturi Mitsubishi Pajero Sport.
Vuoden 2018 loppupuolella keulan ilmettä uudistettiin samanlaiseksi kuin uudemmissa Mitsubishi-malleissa, kuten Eclipse Crossissa. Myös takapuskuriin ja -valoihin tehtiin muutoksia.
Aiheesta muualla

Kuvia tai muita tiedostoja aiheesta Mitsubishi L200 Wikimedia Commonsissa
Dodge Ram 50
Dodge Ram 50
Viidennen sukupolven facelift-malli.
Natalismi

Natalismi (myös pronatalismi) on ideologia, jonka mukaan ihmisten lisääntyminen on tärkeää ja ihmisten tulisi lisääntyä enemmän.
Muinaisaikoina ihmisten selviytyminen on ollut riippuvaista korkeasta syntyvyydestä, koska kuolleisuus oli suurta. Sen vuoksi yhteisöissä on arvostettu lisääntymistä ja syyllistetty ihmisiä, jotka eivät ole lisääntyneet.
Monissa uskonnoissa on natalistisia oppeja. Esimerkiksi Raamatussa ensimmäisessä Mooseksen kirjassa jumala kehottaa ihmisiä "olemaan hedelmällisiä, lisääntymään ja täyttämään maa".
Natalistisella väestöpolitiikalla halutaan edistää väestön lisääntymistä. Lapsiperheiden rahallinen tukeminen, lapsettomien lisäverotus, sekä abortin ja ehkäisyn kieltäminen ovat esimerkkejä natalistisesta politiikasta.
Natalismin vastakohta on antinatalismi.
Kritiikki

Natalismia on kritisoitu muun muassa siksi, että se johtaa liikakansoittumiseen, edistää ilmastonmuutosta ja on vastoin ihmisten seksuaalioikeuksia, sillä oikeus olla lisääntymättä on ihmisoikeus. Natalistista politiikkaa on kritisoitu myös siitä, että se muistuttaa pyramidihuijausta, koska seuraavan sukupolven on oltava edellistä suurempi, jotta nuorempi sukupolvi voisi maksaa vanhemman sukupolven taloudelliset edut.
Karbalan taistelu

Suuntaukset
12-šiialaisuus
Ismailiitit
Zaidilaisuus
Talonväki
Muhammad
Ali ibn Abi Talib
Fatima Zahra
Hasan
Husain
Uskomukset ja tavat
Šiialaiset imaamit
Taqiyya
Ghulat
Ghadir Khumm
Karbalan taistelu
Katso myös
Šiialaisuuden historia
näytä
keskustele
Osa artikkelisarjaa
Karbalan taistelu: 80 000 sotilasta vastaan 72 Husainin kannattajaa. Vanhin tunnettu maalaus Karbalan taistelusta.
Marttyyrinäytelmä Tazieh, jossa muistellaan Karbalan taistelun tapahtumia (Teheran)
Karbalan taistelu tai Karbalan murhenäytelmä tapahtui islamilaisen historiankirjoituksen mukaan 10. lokakuuta 680 Karbalan kaupungissa, joka sijaitsee nykyisessä Irakissa. Vastakkain olivat umaijadit johtajanaan Jazid I ja toisella puolella Husain ibn Alin, Muhammadin tyttärenpojan, joukot kannattajineen. Taistelun tuloksena Husain surmattiin yhdessä noin seitsemänkymmenen sukulaisen ja kannattajan kanssa.
Kertomus Karbalan taistelusta korostaa Husainin marttyyriutta ja erilaisia kärsimyksiä. Vastapuolen joukot estivät Husainin seurueelta pääsyn Eufratvirran äärelle, minkä takia he kärsivät kolme päivää janoa. Erityisesti muistellaan Husainin kuuden kuukauden ikäisen lapsen surmaamista. Hän istui isänsä sylissä, kun vihollisen nuoli tappoi hänet. Husainin oma kuolema kuvataan monivaiheisesti ja pieniä yksityiskohtia myöten.
Šiialaisuudessa Karbalan taistelu ja Husainin marttyyrikuolema nähdään maailmanhistorian taitekohtana. Kaikki historian tapahtumat tähtäsivät tähän marttyyrikuolemaan ja Husainin veri tulee tahrimaan koko loppuhistorian. Jumala kertoi tapahtumasta jo aikaisemmin islamin profeetoille ja he olivat kaikki surreet Husainin marttyyrikuolemaa.
Šiialaisuudessa Husainille on varattu syntien lunastajan rooli – eräänlainen vastine kristinuskon Jeesukselle. Yksikin Husainin marttyyrikuolemasta vuodatettu kyynel varjelee muslimia Helvetin tulelta.
Karbalan murhenäytelmän muisteleminen on toistuva, vuoden tärkein tapahtuma šiialaisille. Kymmenen päivää kestävää sureminen huipentuu viimeisen päivän ašura-juhlaan. Šiialaiset muistelevat tapahtumaa kulkuein, suruliputuksin ja marttyyrinäytelmin. Iranissa juhla ulottuu usealle päivälle, ja siihen liittyy taistelua koskevien runsaiden perimätietojen kertominen jälkipolville pienissä kodikkaissa illanvietoissa, joita varakkaat kansalaiset tarjoavat naapuristolleen. Ilmaista ruokatarjoilua (nazri) on järjestetty myös kaduille ja moskeijoihin. Yksi päivä omistetaan naisten kärsimyksien muistelemiseen.
Karbalan taistelun historiallisuus

Tiedot Karbalan taistelusta perustuvat myöhäiseen muistitietoon, eikä itse taistelusta tai sen päähenkilöistä ole löydetty aikalaistietoa tai arkeologisia jälkiä. Varhaisin Karbalan taistelusta kertova lähde on al-Tabarin (k. 923) historiateoksen 19. nide. Siinä oleva kuvaus nojaa jo kadonneisiin kirjallisiin lähteiseen, joista yksi on Ibn Hisham ibn Muhammad al-Kalbin (k. 819/820), referaatti Abu Mikhnafin (k. 774) tekstistä.
Husainin joukkojen kooksi ilmoitetaan šiialaisissa lähteissä 70 tai 72, kun taas Jazidin joukkojen suuruudeksi on kerrottu erilaisia lukuja, kuten 4 000, 30 000 tai "historioitsijoiden yksimielisen raportin mukaan" jopa 80 000, missä eivät vielä ole mukana täydennysjoukot. Husainin joukkojen koosta kertovissa luvuissa 70 ja 72 on symboliikkaa: Elimin keitaalla oli 70 palmua (2. Moos. 15:27) ja Mooseksella heilutusuhri-vaskea 70 talenttia (2. Moos. 38:29). Haditheissa marttyyrille varattujen paratiisin neitojen lukumäärä on 70 tai 72.
Karbalan taistelun vuosipäivällä (10. Muharram) on yhteys juutalaisten Yom Kippur- juhlaan, jota vietetään myös vuoden ensimmäisen kuukauden 10. päivänä paastoten. Sunnit juhlivat ašuraa 24 tunnin mittaisella paastolla, jonka syytä selitetään al-Bukharin hadithissa:
"Kun profeetta saapui Medinaan, juutalaiset viettivät Ašura-paastoa (10. Muharramkuuta) ja sanoivat: tämä on se päivä, jolloin Mooses voitti Faraon. Tämän johdosta profeetta sanoi kumppaneilleen: teillä (muslimeilla) on suurempi oikeus juhlia Mooseksen voittoa kuin heillä, paastotkaa siis tänä päivänä."
Hadithin mukaan muslimien ašuraa juhlitaan samasta syystä kuin juutalaiset tekevät eli muistona Egyptin orjuudesta vapaaksi pääsemisestä.
Aiheesta muualla

Kuvia tai muita tiedostoja aiheesta Karbalan taistelu Wikimedia Commonsissa
Ashura (Hossein Gholar Aghassi)
Luettelo videopelissä Grand Theft Auto V esiintyvistä kappaleista

Grand Theft Auto V on Rockstar Northin kehittämä ja Rockstar Gamesin vuonna 2013 julkaisema toimintaseikkailupeli. Muiden pelisarjan osien tapaan Grand Theft Auto V sisältää useita radiokanavia, jotka soittavat eri tyylilajien musiikkia aina kun pelaaja astuu johonkin pelin kulkuneuvoista. Pelissä on 15 musiikkikanavaa ja kaksi puheradiota. Lisäksi pelin Windows-versio sisältää muokattavan ”Self Radio” -radiokanavan.